PATVIRTINTA

Marijampolės „Ryto“ pagrindinės mokyklos

direktoriaus 2023 m. kovo 30 d. įsakymu Nr. V-66

**MARIJAMPOLĖS „RYTO“ PAGRINDINĖS MOKYKLOS**

**GABIŲ MOKINIŲ UGDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Gabių mokinių ugdymo Tvarkos aprašas (toliau - Aprašas) nustato Marijampolės „Ryto“ pagrindinės mokyklos (toliau – Mokykla) gabių mokinių ugdymo tikslą ir uždavinius, gabių mokinių atpažinimą, ugdymą bei skatinimą.

2. Gabūs mokiniai **–** smalsūs, įsitraukę į veiklą, turintys keistų idėjų, galintys be pastangų gerai atlikti užduotį, klausinėjantys, besidomintys smulkmenomis, turintys tvirtą savo nuomonę, įsisavinantys informaciją, atlikę tik 1-2 kartojimus, kuriantys dėsnius ir naujus produktus, inicijuojantys originalius projektus, besimėgaujantys sudėtingai pateikta informacija, besidžiaugiantys mokymosi procesu, manipuliuojantys informacija.

**II SKYRIUS**

**TIKSLAS IR UŽDAVINIAI**

3. Tikslas – atsižvelgiant į individualius poreikius, užtikrinti gabių mokinių ugdymo sistemiškumą ir nuoseklumą.

4.Uždaviniai:

4.1. suteikti mokytojams specialių profesinių kompetencijų dirbti su gabiais mokiniais;

4.2. identifikuoti gabius mokinius;

4.3. išplėtoti ir individualizuoti gabių mokinių ugdymo formas ir skatinimą.

**III SKYRIUS**

**GABIŲ MOKINIŲ ATPAŽINIMAS IR UGDYMAS**

5. Gabių mokinių ugdymas apima jų atpažinimą, ugdymo spartinimą, individualizavimą, diferencijavimą ir turtinimą.

6. Gabių mokinių atpažinimas:

6.1. mokyklos mokytojams skatinami dalyvauti praktiniuose užsiėmimuose ir seminaruose, kaip atpažinti ir ugdyti gabiuosius vaikus;

6.2. gabiems mokiniams atpažinti naudojamos subjektyvios priemonės (nuomonės) ir objektyvios priemonės (vertinimai);

6.3. gabūs mokiniai atpažįstami pagal mokytojo nuomonę, mokytojo sukurtus testus ir vertinimą, vyresnių klasių testus, tėvų (globėjų, rūpintojų) nuomonę, kitų asmenų ar organizacijų nuomonę ir vertinimus, standartizuotų žinių testus, bendraamžių ar bendraklasių nuomonę, paties mokinio nuomonę, psichologo vertinimą (intelekto testavimą, neverbalinį testą, kūrybiškumo testą);

6.4. menui gabių ir talentingų vaikų atpažinimą, jų meninių gebėjimų atskleidimą atlieka neformaliojo švietimo meninio ugdymo programas vykdantys mokytojai pagal įvairias gabių vaikų paieškos sistemas ir meninio gebėjimo atskleidimo metodikas;

6.5. gabių mokinių atpažinimo ir ugdymo procesas vykdomas per visus mokslo metus (priedas).

7. Gabių vaikų ugdymas diferencijuojamas, individualizuojamas suteikiant galimybę:

7.1. vaikams pagal amžių, gebėjimus ir polinkius rinktis dalykų modulius, neformaliojo švietimo programų mokymąsi diferencijuojant ir individualizuojant užduotis;

7.2. diferencijuoti ir individualizuoti namų darbų užduotis ir atlikimo būdus;

7.3. dalį darbų atlikti savarankiškai mokantis namie ar bibliotekoje;

7.4. pamokose būti mokytojo pagalbininku.

8. Gabių vaikų ugdymas:

8.1. planuodama metinę veiklą, kiekviena Metodinė grupė numato konkursus, olimpiadas, varžybas, išvykas, konferencijas, kuriuose galėtų būti ugdomi gabių vaikų gebėjimai;

8.2. gabiems mokiniams leidžiama patiems rinktis sudėtingesnes užduotis.

9. Sėkmingo gabių vaikų ugdymo įgyvendinimo prielaidos:

9.1. specialiojo ugdymo specialistų ir mokytojų kompetencijos, reikalingos gabių vaikų ugdymo kokybei užtikrinti;

9.2. psichologo žinios, įgūdžiai, gebėjimai atpažinti ir konsultuoti gabius vaikus.

10. Būtinas jau atpažintų gabių vaikų ugdymo tęstinumas (jungiant formalųjį ir neformalųjį švietimą).

**IV SKYRIUS**

**GABIŲ VAIKŲ SKATINIMAS**

11. Gabūs vaikai skatinami dalyvauti mokyklos, savivaldybės ir respublikiniuose konkursuose, varžybose, konferencijose, olimpiadose ar kituose renginiuose, kuriuose galėtų būti ugdomi gabių vaikų gebėjimai.

12. Už aukštus pasiekimus moksle, olimpiadose, konkursuose, varžybose ar kituose renginiuose skatinami direktoriaus padėkomis, diplomais, asmeninėmis dovanomis, pažintinėmis išvykomis.

13. Kiekvienais metais atnaujinamas stendas „Mes džiaugiamės jūsų sėkme“.

14. Gabūs mokiniai pagerbiami mokyklos mokslo metų pabaigos renginyje „Bendruomenės diena“.

**V SKYRIUS**

**NUMATOMI REZULTATAI**

15. Numatoma, kad įgyvendinus Aprašą bus:

15.1. mokytojai pasitobulinę profesinę kompetenciją ir gebėjimus pritaikyti ugdymo turinį pagal gabių vaikų poreikius, taikys ir tobulins individualius ugdymo metodus;

15.2. mokiniams sudarytos sąlygos lankyti konsultacijas, dalyvauti olimpiadose, konkursuose, konferencijose ir kt.;

15.3. organizuojami menams, mokslui gabių ir talentingų vaikų renginiai.

**VI SKYRIUS**

**BAIGIAMOSIOS NUOSTATOS**

16. Tvarkos aprašo vykdytojai – „Ryto“ pagrindinės mokyklos administracija, Metodinė taryba/Metodinės grupės, mokytojai ir specialistai.

17. Kiekvienais metais skiriama lėšų įsigyti mokomosios ir metodinės medžiagos, skirtos gabiems vaikams ugdyti pagal pateiktus mokytojų poreikius.

18. Aprašas gali būti keičiamas.

\_\_\_\_\_\_\_\_\_\_\_\_\_\_\_\_\_\_\_\_\_\_

Gabių mokinių ugdymo tvarkos aprašo

priedas

**GABIŲ MOKINIŲ ATPAŽINIMO IR UGDYMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **1. Uždavinys.** Suteikti mokytojams specialių profesinių kompetencijų darbui su gabiais mokiniais | | | | |
| Eil.  Nr. | Priemonės pavadinimas | Įgyvendinimo terminai | Atsakingi asmenys/grupė | Laukiami rezultatai |
| 1. | Pedagogų dalyvavimas mokymuose, seminaruose apie gabių ir talentingų vaikų ugdymą. | Pagal poreikį | Mokyklos administracija | Mokytojai įgis specialių profesinių kompetencijų darbui su gabiais mokiniais |
| 2. | Savišvieta gabių mokinių ugdymo tema, dalijimasis gerąja patirtimi | Pagal poreikį | Mokytojai | Mokytojai įgis žinių apie gabių mokinių ugdymą, dalinsis gerąja patirtimi su kolegomis |
| **2. Uždavinys.** Identifikuoti gabius mokinius | | | | |
| 3. | Gabių mokinių atpažinimo metodų analizavimas ir pritaikymas. Gabių vaikų ugdymui skirta metodinė medžiaga, pateikta Gabių vaikų ugdymo modelio portale, adresu [https://www.nsa.smm.lt/svietimo-pagalba/istekliu-bankas/specialieji-moduliai-aukstesniuju-gebejimu-turintiems-vaikams-mokinio-aplankas/](https://l.facebook.com/l.php?u=https%3A%2F%2Fwww.nsa.smm.lt%2Fsvietimo-pagalba%2Fistekliu-bankas%2Fspecialieji-moduliai-aukstesniuju-gebejimu-turintiems-vaikams-mokinio-aplankas%2F%3Ffbclid%3DIwAR1GVccYOKvPRUBlI8wsKITJS_4lvFBjkU1SRzVqJeI-m8w7vnn5jQ-V-jM&h=AT3-nWcRz5TF2gcIZH6OE5yRYyZaQ6S85OJ6x2wVgqmuhNUHc0PfLF7k3e44hdnlj4npwIl3F2cFOGvIeu7U9BUhG274FPSEX4FteKq-ILLXPRpcwcNz5GXppLXXLDK6WhzNRg) | Per mokslo metus | Dalykų metodinės grupės | Mokytojai bus susipažinę su gabių vaikų atpažinimo metodika ir ją taikys |
| 4. | Individualus darbas | Rugsėjo - birželio mėn. | Dalykų mokytojai | Mokiniai dalyvaus bendrojo ugdymo mokyklų mokinių, šalies, tarptautinėse olimpiadose, konkursuose. Gilins žinias |
| **3. Uždavinys.** Išplėtoti ir individualizuoti gabių mokinių ugdymo formas ir skatinimą. | | | | |
| 5. | Diferencijuoti ir individualizuoti kūrybines ir praktines užduotis pamokoje bei skiriant namų darbus. | Rugsėjo - birželio mėn. | Dalykų mokytojai | Bus pritaikytas ugdymo turinys gabių mokinių ugdymui |
| 6. | Gabių mokinių apdovanojimas. | Birželio mėn. | Mokyklos  administracija | Gabūs mokiniai bus apdovanoti išvyka, pagyrimo raštais, diplomais, asmeninėmis dovanomis. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_